**9ο ΕΠΑΓΓΕΛΜΑΤΙΚΟ ΛΥΚΕΙΟ ΠΑΤΡΑΣ**

**ΔΕΛΤΙΟ ΤΥΠΟΥ**

Διακρατική εκπαίδευση και τελετή λήξης στα πλαίσια του έργου ERASMUS+ με τίτλο:

«ROBOTICS AND CODING»

στην Πάτρα, Αγορά Αργύρη, στις 27/03-31/03/2023

Το 9ο Εσπερινό ΕΠΑΛ Πάτρας, στα πλαίσια της υλοποίησης του Ευρωπαϊκού έργου με τίτλο: «ROBOTICS AND CODING», χρηματοδοτημένο από το Πρόγραμμα «ERASMUS+ ΚΑ2-Συμπράξεις Ανταλλαγών μεταξύ Σχολείων» διοργάνωσε εκπαιδευτικό σεμινάριο την εβδομάδα 27/03-31/03/2023, για 5μελή αντιπροσωπία καθηγητών από κάθε χώρα (Γαλλία, Πορτογαλία, Σλοβενία και Τουρκία) προκειμένου να εκπαιδευτούν στην γλώσσα προγραμματισμού «Arduino» και την εκτέλεση μιας συγκεκριμένης εργασίας από τον υπολογιστή ως διαδικασία εφαρμογής και ανάπτυξης με διάφορα σύνολα εντολών. Η εκπαίδευση πραγματοποιήθηκε από εξειδικευμένους καθηγητές του 9ου ΕΠΑΛ οι οποίοι ήταν υπεύθυνοι να δημιουργήσουν το εκπαιδευτικό τους υλικό και να καθοδηγήσουν τους συμμετέχοντες προκειμένου να εξαχθεί το ζητούμενο αποτέλεσμα. Τέλος, πραγματοποιήθηκε και η τελετή λήξης του έργου, κατά την οποία αποδόθηκαν τα πιστοποιητικά συμμετοχής στη εκπαίδευση.

Στο έργο Robotics and Coding συμμετέχουν σχολεία από τις Ευρωπαϊκές χώρες της Γαλλίας, Ελλάδας, Σλοβενίας, Πορτογαλίας και την Τουρκία, που έχουν ως στόχο της μεταφορά τεχνογνωσίας και καλών πρακτικών σε εκπαιδευτικά και τεχνολογικά θέματα προγραμματισμού και αυτοματοποίησης.

Παράλληλα με τις εκπαιδευτικές δραστηριότητες μέσα στην κεντρική αίθουσα της Αγοράς Αργύρη, οι καθηγητές από όλες τις συμμετέχουσες χώρες, υπό την συνοδεία των καθηγητών του 9ου ΕΠΑΛ Πάτρας είχαν την ευκαιρία να γνωρίσουν σε βάθος και την πολιτιστική κληρονομιά της χώρας μας, αφού ξεναγήθηκαν στους αρχαιολογικούς χώρους της Ολυμπίας και στο Αρχαιολογικό Μουσείο της Πάτρας.

Την όλη εκδήλωση στάθηκαν αρωγοί ο Δήμος Πατρέων, η εταιρείες NOVATEC και ACHAIA CLAUS τους οποίους ευχαριστούμε θερμά.